Wɔatwerɛ nsɛm wei ɛwɔ Asante kasa mu Jacob Bawiine Boon( wɔwoo no Ɔpɛnimma 23, 1956) ɔyɛ Ghana manyɔni a na ɔka Mmarahyɛbedwafie a edi kan wɔ Ghana ‘Republic’ a ɛtɔ so nnan no mu. Na ɔyɛ ananmusini ma Lambuissie Abatoɔ Mpɛsoa ɛwɔ Atifi-Atɔɛ Mantam. Wɔwoo Boon wɔ Ɔpɛnimma da a ɛtɔ so aduonu mmiɛnsa, afe apem ahankron aduonum nsia wɔ Lambussie a ɛwɔ Atifi Atɔɛ Mantam.Ɔkɔɔ ntoasoɔ sukuu wɔ Tamale Secondary School na owieɛ no, ɔtoaa so wɔ University of Ghana,na ɛhɔ na onyaa n’abasobɔdeɛ wɔ Bachelor of Law mu. Wonyaa Barrister at-Law abodin krataa firii Ghana school of Law ma ɔbɛyɛɛ mmaranimfoɔ. Wɔtoo aba paw no sɛ ananmusini ma Lambussie abatoɔ mpasua so wɔ amanyɔkuo National Democratic Congress din mu wɔ Atifi-Atɔe Mantam mu wɔ afe apem ahankron ne aduokron mmienu (1992) abatoɔ berɛ mu. Onimuonyamfoɔ Luke Koo bɛtoaa dibea yi so berɛ a wɔpaw no sɛ ananmusini foforɔ wɔ afe apem ahankron aduokron nsia(1996) abatoɔ berɛ mu. Luke nyaa aba no mu mpem nkron ahanson aduonnwɔtwe nnum(9,785) a ɛyɛ ɔha mu nkyemu aduonum nnwɔtwe ne akyiripɔw nnum(58.50).